**Itävallan Grand Prix 2016** (virallisesti **Formula 1 Großer Preis von Österreich 2016**) oli Formula 1 -kauden 2016 yhdeksäs osakilpailu, joka ajettiin 3. heinäkuuta 2016 Red Bull Ringillä Itävallassa.

Viikonlopun aikataulu ja sää
----------------------------

| Päivä | Aikataulu | Sessio | Sää | Ilma | Rata | Kosteus |
| --- | --- | --- | --- | --- | --- | --- |
| Paik. | Suomi |
| 1. heinäkuuta | 10:00–11:30 | 11:00–12:30 | 1. vapaat harjoitukset |  Puolipilvinen | 18–22 °C | 30–38 °C | 63–79 % |
| 14:00–15:30 | 15:00–16:30 | 2. vapaat harjoitukset |  Pilvinen, sateinen | 17–25 °C | 30–44 °C | 48–85 % |
| 2. heinäkuuta | 11:00–12:00 | 12:00–13:00 | 3. vapaat harjoitukset |  Puolipilvinen | 24–26 °C | 41–48 °C | 50–57 % |
| 14:00–15:00 | 15:00–16:00 | Aika-ajot |  Epävakaa | 26–27 °C | 35–51 °C | 44–58 % |
| 3. heinäkuuta | 14:00–16:00 | 15:00–17:00 | Kilpailu |  Pilvinen | 16 °C | 27 °C | 63 % |
| Lähde: |

Rengasseokset
-------------

Formula 1 -sarjassa kaudella 2016 oli seitsemän erilaista rengasta, viidet renkaista oli tarkoitettu kuivalle kelille ja näiden lisäksi väli- ja märänkelinrenkaat märälle radalle. Pirelli valitsi kauden 2016 yhdeksänteen osakilpailuun kuivankelin rengasseoksista, violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat.

| Rengasseokset | Väri | Renkaat |
| --- | --- | --- |
| Ultrapehmeä | **Violetti** |  |
| Superpehmeä | **Punainen** |  |
| Pehmeä | **Keltainen** |  |
| Välikeli | **Vihreä** |  |
| Sadekeli | **Sininen** |  |

Vapaat harjoitukset
-------------------

Max Verstappen hajotti autoaan ensimmäisissä vapaissa harjoituksissa keltaisiin esteisiin, joita oli laitettu rataviivojen ulkopuolelle, ehkäisemään leveitä ajolinjoja. Ensiksi Verstappenilta hajosi vain etusiiven päätylevy, ja seuraavassa ylityksessä myös eturipustukset ja Verstappen jäi hiekkaesteeseen kiinni.

Toisissa vapaissa harjoituksissa sade sotki harjoittelua. Muun muassa Kimi Räikkönen lipesi ulos radalta ja pyörähti hiekalle, päästen jatkamaan harjoitustaan. Harjoitussession viimeisillä minuuteilla Räikkösen tallikaveri Sebastian Vettel ajoi ulos mutkassa kaksi. Ulosajo johtui jarruongelmasta, jonka Ferrari-talli vahvisti. Vettelin autoon jouduttiin vaihtamaan vaihdelaatikko, josta seurasi viiden lähtöruudun rangaistus.

Kolmansissa harjoituksissa Mercedeksen Nico Rosberg ajoi seinään, kun hänen autonsa takajousitus petti. Rosbergin autoon jouduttiin myös vaihtamaan vaihdelaatikko, jonka seurauksena hänen aika-ajotulostaan tiputettiin viidellä.

Aika-ajot
---------

Q1:ssä Toro Rosson Daniil Kvjat törmäsi seinään radan viimeisessä mutkassa. Kvjatin auton oikean takapyörän jousitus petti, hänen ajettuaan keltaisten hidastekanttareiden yli. Kvjat joutui starttaamaan kilpailuun varikkosuoralta. Sergio Péreziltä rikkoutui myös oikean takarenkaan ripustukset. Q1:n lopussa Carlos Sainz pysähtyi radan varteen moottorin hajottua.

Q2:ssa alkoi satamaan vettä, ja Q3:n alkaessa rata oli kostea, ja kuljettajat lähtivät välikelin renkailla radalle. Kaikki kuitenkin vaihtoivat takaisin slickseille. Lewis Hamilton ajoi paalupaikalle. Rosbergin ja Vettelin rangaistusten myötä Nico Hülkenberg nousi ruutuun kaksi ja Jenson Button ruutuun kolme. Kimi Räikkönen oli neljäs, Daniel Ricciardo viides, Nico Rosberg kuudes, Valtteri Bottas seitsemäs, Max Verstappen kahdeksas, Sebastian Vettel yhdeksäs ja Felipe Massa kymmenes.

Felipe Nasr, Rio Haryanto ja Jolyon Palmer saivat kolmen lähtöruudun rangaistuksen, koska he eivät hidastaneet tarpeeksi keltaisten lippujen vaikutusalueella. Kyseessä oli Carlos Sainzin radan varteen pysähtyneen auton aiheuttama keltainen lippu Q1:n lopussa.

### Tulokset

| Sija | Nro | Kuljettaja | Talli | Aika (Q1) | Aika (Q2) | Aika (Q3) | Lähtöruutu |
| --- | --- | --- | --- | --- | --- | --- | --- |
| 1 | 44 | Yhdistynyt kuningaskunta Lewis Hamilton | Mercedes | 1.06,947 | **1.06,228** | **1.07,922** | 1 |
| 2 | 6 | Saksa Nico Rosberg | Mercedes | **1.06,516** | 1.06,403 | 1.08,465 | 6 |
| 3 | 27 | Saksa Nico Hülkenberg | Force India-Mercedes | 1.07,385 | 1.07,257 | 1.09,285 | 2 |
| 4 | 5 | Saksa Sebastian Vettel | Ferrari | 1.06,761 | 1.06,602 | 1.09,781 | 9 |
| 5 | 22 | Yhdistynyt kuningaskunta Jenson Button | McLaren-Honda | 1.07,653 | 1.07,572 | 1.09,900 | 3 |
| 6 | 7 | Suomi Kimi Räikkönen | Ferrari | 1.07,240 | 1.06,940 | 1.09,901 | 4 |
| 7 | 3 | Australia Daniel Ricciardo | Red Bull Racing-TAG Heuer | 1.07,500 | 1.06,840 | 1.09,980 | 5 |
| 8 | 77 | Suomi Valtteri Bottas | Williams-Mercedes | 1.07,148 | 1.06,911 | 1.10,440 | 7 |
| 9 | 33 | Alankomaat Max Verstappen | Red Bull Racing-TAG Heuer | 1.07,131 | 1.06,866 | 1.11,153 | 8 |
| 10 | 19 | Brasilia Felipe Massa | Williams-Mercedes | 1.07,419 | 1.07,145 | 1.11,977 | Varikko |
| 11 | 21 | Meksiko Esteban Gutiérrez | Haas-Ferrari | 1.07,660 | 1.07,578 |  | 11 |
| 12 | 94 | Saksa Pascal Wehrlein | Manor-Mercedes | 1.07,565 | 1.07,700 |  | 12 |
| 13 | 8 | Ranska Romain Grosjean | Haas-Ferrari | 1.07,662 | 1.07,850 |  | 13 |
| 14 | 14 | Espanja Fernando Alonso | McLaren-Honda | 1.07,671 | 1.08,154 |  | 14 |
| 15 | 55 | Espanja Carlos Sainz Jr. | Toro Rosso-Ferrari | 1.07,618 | Ei aikaa |  | 15 |
| 16 | 11 | Meksiko Sergio Pérez | Force India-Mercedes | 1.07,657 | Ei aikaa |  | 16 |
| 17 | 20 | Tanska Kevin Magnussen | Renault | 1.07,941 |  |  | 17 |
| 18 | 30 | Yhdistynyt kuningaskunta Jolyon Palmer | Renault | 1.07,965 |  |  | 19 |
| 19 | 88 | Indonesia Rio Haryanto | Manor-Mercedes | 1.08,026 |  |  | 20 |
| 20 | 26 | Venäjä Daniil Kvjat | Toro Rosso-Ferrari | 1.08,409 |  |  | Varikko |
| 21 | 9 | Ruotsi Marcus Ericsson | Sauber-Ferrari | 1.08,418 |  |  | 18 |
| 22 | 12 | Brasilia Felipe Nasr | Sauber-Ferrari | 1.08,446 |  |  | 21 |
| 107 % aika: 1.11,172 |
|

Kilpailu
--------

Felipe Massan autoon jouduttiin vaihtamaan etusiipi, ja sen seurauksena brasilialainen joutui starttaamaan kilpailuun varikolta. Autojen kanssa ei saa tehdä aika-ajojen jälkeen mitään toimenpiteitä, minkä johdosta Massaa rankaistiin. Massan lähtöruutu kymmenen jäi tyhjäksi. Pascal Wehrlein ajoi vahingossa Massan lähtöruutuun, ja joutui pakittamaan omaan lähtöruutuunsa (12). Nico Hülkenberg tippui startissa neljänneksi. Button nousi Hamiltonin kantaan toiseksi, ja Räikkönen kolmanneksi. Rosberg onnistui ohittamaan Hülkenbergin, joka tippui viidennelle sijalle. Pian Rosberg ohitti myös Buttonin, jonka Räikkönen oli myös onnistunut kuittaamaan. Daniil Kvjat keskeytti kierroksella 3.

Nico Rosberg oli ensimmäinen kärkiryhmästä varikolla, kierroksella 11. Rosberg lähti kilpailuun ultrapehmeillä renkailla, kuten Hamilton. Red Bullit ja Ferrarit lähtivät kilpailuun superpehmeillä renkailla. Hamilton kurvasi varikolle kierroksella 22. Räikkönen seuraavalta kierrokselta. Sebastian Vettel siirtyi kilpailun kärkeen muiden pysähdyttyä. Kierroksella 27 Vettelin oikea takarengas räjähti pääsuoralla, ja Vettel pyörähti kaiteeseen ja keskeytti kilpailun. Turva-auto tuli radalle. Tässä vaiheessa Rosberg oli onnistunut tekemään under-cutin Räikköselle ja Hamiltonille ja johti kilpailua. Hamilton oli toisena, Verstappen kolmantena, Ricciardo neljäntenä, Räikkönen viidentenä ja Bottas kuudentena. Bottas joutui kuitenkin pysähtymään vielä kerran, jonka myötä hän putosi pistesijojen ulkopuolelle.

Nico Hülkenberg ja Romain Grosjean saivat viiden sekunnin aikarangaistuksen varikon ylinopeudesta. Renault'n Kevin Magnussenia rangaistiin myös viidellä sekunnilla, kun hän vaihtoi useammin kuin kerran ajolinjaa puolustaessaan sijoitustaan Pascal Wehrleinia vastaan. Hamilton tuli kierroksella 55 toista kertaa varikolle. Seuraavalta kierrokselta Rosberg pysähtyi. Hamiltonille vaihdettiin superpehmeät renkaat ja Rosbergille ultrapehmeät renkaat. Taaempana Kimi Räikkönen ohitti Daniel Ricciardon ja nousi neljänneksi. Ricciardo kurvasi myös toistamiseen varikolle. Max Verstappen johti kilpailua, koska oli pysähtynyt Räikkösen tapaan vain kerran. Rosberg ja Hamilton kuitenkin ohittivat Verstappenin helposti.

Sergio Pérezin jarrut pettivät kierroksella 70, jonka seurauksena meksikolainen ajoi päin ratareunusta mutkassa 3, ja keskeytti kilpailun. Viimeisellä kierroksella Hamilton yritti Rosbergista ohitusta mutkaan kaksi ollen ulkopuolella. Rosberg puolusti ajolinjaansa ja Mercedekset osuivat toisiinsa. Rosberg hajotti etusiipensä ja tippui lopulta neljänneksi. Lewis Hamilton ajoi kilpailun voittoon, ja Max Verstappen nousi toiseksi pitäen Kimi Räikkösen takanaan painostuksesta huolimatta. Valtteri Bottas oli maalissa yhdeksäs, jääden kärjelle kierroksella. Pascal Wehrlein oli kymmenes saavuttaen uransa ensimmäisen MM-pisteen. Piste oli Manor -tallille ensimmäinen sitten Monacon GP:n 2014, jolloin Jules Bianchi ajoi yhdeksänneksi.

Mercedeksen voittettua, valmistajan palkinnon otti vastaan palkintokorokkeella James Vowles. Kuljettajien haastattelut suoritti palkintokorokkeella Noemí de Miguel.

Formula 1.comin virallisessa äänestyksessä päivän kuljettajaksi valittiin Red Bullin Max Verstappen.

Rosberg joutui tuomariston tutkintaan kilpailun jälkeen, mutta hän selvisi kolarin aiheuttamisesta kymmenen sekunnin aikarangaistuksella, joka ei vaikuttanut kilpailun lopputuloksiin. Lisäksi Rosberg sai kaksi rangaistuspistettä sekä huomautuksen jatkettuaan radalla rikkoutuneella autolla.

### Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| **1.** | 44 | **Yhdistynyt kuningaskunta Lewis Hamilton** | **Mercedes** | 71 | 1:27.38,107 | 1 | **25** |
| **2.** | 33 | **Alankomaat Max Verstappen** | **Red Bull Racing-TAG Heuer** | 71 | +5,719 | 8 | **18** |
| **3.** | 7 | **Suomi Kimi Räikkönen** | **Ferrari** | 71 | +6,024 | 4 | **15** |
| **4.** | 6 | **Saksa Nico Rosberg** | **Mercedes** | 71 | +26,710 | 6 | **12** |
| **5.** | 3 | **Australia Daniel Ricciardo** | **Red Bull Racing-TAG Heuer** | 71 | +30,981 | 5 | **10** |
| **6.** | 22 | **Yhdistynyt kuningaskunta Jenson Button** | **McLaren-Honda** | 71 | +37,706 | 3 | **8** |
| **7.** | 8 | **Ranska Romain Grosjean** | **Haas-Ferrari** | 71 | +44,668 | 13 | **6** |
| **8.** | 55 | **Espanja Carlos Sainz Jr.** | **Toro Rosso-Ferrari** | 71 | +47,400 | 15 | **4** |
| **9.** | 77 | **Suomi Valtteri Bottas** | **Williams-Mercedes** | 70 | +1 kierros | 7 | **2** |
| **10.** | 94 | **Saksa Pascal Wehrlein** | **Manor-Mercedes** | 70 | +1 kierros | 12 | **1** |
| **11.** | 21 | Meksiko Esteban Gutiérrez | Haas-Ferrari | 70 | +1 kierros | 11 |  |
| **12.** | 30 | Yhdistynyt kuningaskunta Jolyon Palmer | Renault | 70 | +1 kierros | 19 |  |
| **13.** | 12 | Brasilia Felipe Nasr | Sauber-Ferrari | 70 | +1 kierros | 21 |  |
| **14.** | 20 | Tanska Kevin Magnussen | Renault | 70 | +1 kierros | 17 |  |
| **15.** | 9 | Ruotsi Marcus Ericsson | Sauber-Ferrari | 70 | +1 kierros | 18 |  |
| **16.** | 88 | Indonesia Rio Haryanto | Manor-Mercedes | 70 | +1 kierros | 20 |  |
| **17.†** | 11 | Meksiko Sergio Pérez | Force India-Mercedes | 69 | Jarrut/Ulosajo | 16 |  |
| **18.†** | 14 | Espanja Fernando Alonso | McLaren-Honda | 64 | Akku | 14 |  |
| **19.†** | 27 | Saksa Nico Hülkenberg | Force India-Mercedes | 64 | Jarrut | 2 |  |
| **20.†** | 19 | Brasilia Felipe Massa | Williams-Mercedes | 63 | Jarrut | Varikko |  |
| **Kesk.** | 5 | Saksa Sebastian Vettel | Ferrari | 26 | Rengas | 9 |  |
| **Kesk.** | 26 | Venäjä Daniil Kvjat | Toro Rosso-Ferrari | 2 | Mekaaninen vika | Varikko |  |

Huom
* Daniil Kvjat lähti kilpailuun varikolta auton turvaohjaamon vaihtamisen takia.
* Felipe Massa lähti kilpailuun varikolta etusiiven vaihtamisen takia.
* Nico Rosberg sai kymmenen sekunnin aikarangaistuksen kolaroituaan Lewis Hamiltonin kanssa.
* Romain Grosjean sai viiden sekunnin aikarangaistuksen varikon ylinopeudesta.
* Pascal Wehrleinin uran ensimmäinen MM-piste.
* Sergio Pérez, Fernando Alonso, Nico Hülkenberg ja Felipe Massa saivat sijoituksen ajettuaan kilpailusta yli 90 %.

### Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 44 | Yhdistynyt kuningaskunta Lewis Hamilton | Mercedes | 1–21, 71 |
| 7 | Suomi Kimi Räikkönen | Ferrari | 22 |
| 5 | Saksa Sebastian Vettel | Ferrari | 23–26 |
| 6 | Saksa Nico Rosberg | Mercedes | 27–55, 61–70 |
| 33 | Alankomaat Max Verstappen | Red Bull Racing-TAG Heuer | 56–60 |

Sijoitukset kilpailun jälkeen
-----------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Kuljettajien pisteet| Sijoitus | Kuljettaja | Pisteet |
| --- | --- | --- |
| 1. | Saksa Nico Rosberg | 153 |
| 2. | Yhdistynyt kuningaskunta Lewis Hamilton | 142 |
| 3. | Saksa Sebastian Vettel | 96 |
| 4. | Suomi Kimi Räikkönen | 96 |
| 5. | Australia Daniel Ricciardo | 88 |

 | 

Valmistajien pisteet| Sijoitus | Valmistaja | Pisteet |
| --- | --- | --- |
| 1. | Saksa Mercedes | 295 |
| 2. | Italia Ferrari | 192 |
| 3. | Itävalta Red Bull Racing | 168 |
| 4. | Yhdistynyt kuningaskunta Williams | 92 |
| 5. | Intia Force India | 59 |

 |

* **Huom!**: Vain viiden parhaan sijoitukset sisällytetty.

Kilpailussa saavutetut merkkipaalut
-----------------------------------

* Pascal Wehrleinin uran ensimmäinen MM-piste.

Lähteet
-------

1. ↑  Motorsport-Total
2. ↑  Pirelli selects ultrasoft F1 tyres for Austrian GP (Arkistoitu – Internet Archive)
3. ↑  Driver-of-the-day

Aiheesta muualla
----------------

* Kuvia tai muita tiedostoja aiheesta **Itävallan Grand Prix 2016** Wikimedia Commonsissa

* Itävallan GP 2016 - F1-ruutu (Arkistoitu – Internet Archive)

Osakilpailut Formula 1 -kaudella 2016

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  Australia |  Bahrain |  Kiina |  Venäjä |  Espanja |  Monaco |  Kanada |  Eurooppa |  Itävalta |  Britannia |  Unkari |
|  Saksa |  Belgia |  Italia |  Singapore |  Malesia |  Japani |  Yhdysvallat |  Meksiko |  Brasilia |  Abu Dhabi |

ItävaltaFormula 1 -luokan Itävallan Grand Prix’t

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1950-luku | *1950* | *1951* | *1952* | *1953* | *1954* | *1955* | *1956* | *1957* | *1958* | *1959* |
| 1960-luku | *1960* | *1961* | *1962* | *1963* | 1964 | *1965* | *1966* | *1967* | *1968* | *1969* |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | *1988* | *1989* |
| 1990-luku | *1990* | *1991* | *1992* | *1993* | *1994* | *1995* | *1996* | 1997 | 1998 | 1999 |
| 2000-luku | 2000 | 2001 | 2002 | 2003 | *2004* | *2005* | *2006* | *2007* | *2008* | *2009* |
| 2010-luku | *2010* | *2011* | *2012* | *2013* | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 |
| Radat | Zeltwegin lentokenttä (1964)Österreichring (1970–1987), A1-Ring (1997–2003), Red Bull Ring (2014–) |